Tracy Chapman (albumas)

„Tracy Chapman“ – debiutinis amerikiečių atlikėjos Tracy Chapman albumas, pavadintas jos pačiu vardu ir išleistas 1988 m. balandžio 5 d. įrašų kompanijos „Elektra Records“. Albumas buvo įrašytas „Powertrax“ studijoje, esančioje Holivude (Kalifornija, JAV). 1987 m. Treisi buvo pastebėta jos draugo Tuftso universiteto studento Brian'o Koppelman'o. Jis pasiūlė parodyti Treisi kūrybą jo tėvui, kuriam priklausė sėkminga leidėjų kompanija, tačiau Treisi nežiūrėjo į šį pasiūlymą rimtai. Po keletų pasirodymų Koppelman'as rado dainos, kurią atliko Chapman, „Talkin' 'bout a Revolution“ demo versijos kasetę. Jis paviešino šią kasetę radijo stotims ir šitaip neilgai trukus Treisi pasirašė kontraktą su „Elektra Records“. 

Pačioje pradžioje, siekiant įrašyti albumą, dauguma prodiuserių atsuko nugaras Treisei, kadangi jiems nepatiko jos muzikinė kryptis. Tačiau David Kershenbaum, nesivaržydamas panoro įrašyti ir prodiusuoti, trokšdamas išleisti visiškai akustinės muzikos albumą. Per aštuonias savaites albumas buvo įrašytas Holivude, dainų tematikos liečia socialines ir politines problemas visuomenėje.

Dainų sąrašas 
Visas dainas parašė Tracy Chapman.

 „Talkin' 'bout a Revolution“ – 2:40
 „Fast Car“ – 4:57
 „Across the Lines“ – 3:25
 „Behind the Wall“ – 1:50
 „Baby Can I Hold You“ – 3:14
 „Mountains o' Things“ – 4:39
 „She's Got Her Ticket“ – 3:57
 „Why?“ – 2:06
 „For My Lover“ – 3:12
 „If Not Now…“ – 3:01
 „For You“ – 3:10

1988 albumai
Tracy Chapman albumai